Burjassot formarà part enguany del II Circuit Provincial AECC València contra el Càncer
2025-07-24

Coincidint amb la celebració del Dia Mundial contra el Càncer, que se celebra hui, s’ha dut a terme la presentació del II Circuit Provincial AECC València contra el Càncer en el qual Burjassot estarà present enguany.

Acompanyades de l’alcalde de Burjassot, Rafa García, i del regidor d’Esports, Policia i Seguretat Ciutadana, Manuel Pérez Menero, diferents representants de la Junta Local contra el Càncer de Burjassot i de la seua presidenta, Lola Angresola, han estat presents en l’acte i, a més, han arreplegat el testimoni que portarà al municipi a organitzar una de les marxes que enguany lluitaran contra aquesta malaltia.

En breu es coneixerà la informació de la marxa en la qual s’espera la participació del major nombre de veïnes i veïns mostrant així, una vegada més, que Burjassot és un poble solidari i que està disposat a ajudar en tot el que puga.

Enguany són 22 les poblacions on es celebraran les carreres i marxes que recaptaran fons per a la recerca del càncer de còlon.